
AUCTOR. 


mUodiurn  aevum , adolescens  illa  generis  humani 
aetas,  indolem  distinctam  sibique  propriam  naturam 
exhibuit  eo,  ut  antiquitatis  placita  bona  fide,  qua  so- 
lent adolescentes,  repeteret.  In  antiquorum  auctorum 
scriptis  scientiam  ad  omnia  tempora  perfectam  esse 
reperiendam  persuasum  habebant.  Sed  haec  ipsa  re- 
petitio, vita  sensuque  carens,  quod  vere  honi  praesti- 
terant veteres,  sensim  sensimque  nd  vanarum  formu- 
larum speciem  deduxerat.  De  sensu  ne  sermo  qui- 
dem fiebat.  Terminis  antiquis  orationisque  flosculis 
refertissimus  quisque  honoratissimus  erat.  Praecipue 
vero  perversa  haec  imitatio  in  medica  arte  ibique  ma- 
ximo cum  detrimento  apparuit.  Qui  enim  medio  aevo 
exstiterunt  medici,  naturae  observatione  plane  negle- 
cta, e Galeni  Avi cennac que  scriptis,  saepius  insuper 
non  recte  intellectis,  unica  scientiae  nutrimenta  hau- 
serunt. Adesae  doctrinarum  ruinae,  e Graecia  et 
Oriente  depromtae,  confiisaoquc  cum  theosophia,  cab- 
bala  et  scholasticis  minutiis,  medii  aevi  artem  medi- 
cam composuerunt.  Motu  quodam  excitanda  erat  sta- 

gnans  ista  palus,  ne  omnia  perderentur.  Huic  rei  per- 
ficiendae par  orat  Paracelsus.  „Ein  neuer  Prome- 
theus, warf  er  in  die  alte  tausendjahrigc  galenisti- 
sche  Nacht  helles  Licht.  Die  Zwingburg  der  Aerzte, 
an  der  Tausende  tausend  Jahre  lang  gebaut,  bcfestigt 
und  geflickt  batten,  zerstorte  er  allein  von  Grund 
aus“  (1). 

Egregias  illas  res,  a graecis  autoribus,  naturalis 
philosophiae  peritissimis  (Platone,  Hippocrate)  in 
lucem  editas,  sed  ab  imbecillorum  turba  sepultas,  ad 
debitam  gloriam  et  existimationem  restituit.  Cum  boc 
viro  exstitit  reformationis  aevum,  quod  facultates  sibi 
confidentes  et  sufficientes  ad  procreationem  novarum 
rerum  ultra  molem  antiquitus  traditam  procedentium 
excitasse,  meritum  sibi  proprium  vindicat,  quodque  si- 
mul est  virilis  aevi,  generi  humano  oborti,*  haud  fallax 
indicium.  Ac  primum  quidem  Paracelsus  ad  natu- 
ram, ut  medicinae  fontem  unice  verum,  delegavit,  plane 
rejecit  umbraticam  librorum  perscrutationem  et  ut  mul- 
titudini hebeti  hanc  opinionem  suam  injungeret,  Ga-  ^ 
leni  et  Avicennae  scripta  in  foro  Basileensi  publice 
concremavit.  De  hac  persuasione  sua  ipse  haec  dis- 
serit: i,, Exercitatione  et  experientia  nascitur  medicus; 
quis  enim  doceri  se  paterebir  experientiae  cognitione 
e charta?  Charta  enim  id  proprium  habet,  ut  segnes 
reddat  et  somniculosos.”  (Paracelsi  Opp.  I.,  267.)  — 


■'  (I)  Fcrd.  Jaliii  I.  I. 

„Aegroli  vero  esse  debent  medicorum  libri.  Legendo 
nunquam  factus  est  medicus,  sed  agendo.“  (III.,  301.) 
— „Quodsi  latine,  graece,  hebraice  legere  sufficeret 
ad  medicum  efficiendum,  jam  singulum  quemque  sola 
Livii  lectione  bonum  imperatorem  fore  opinor. “ (L, 
332.)  — „Non  fama,  neque  audiendo,  neque  legendo 
doceri  debemus  medicam  artem,  sed  discere  debemus, 
quomodo  didicit  primus.  Quem  qui  docuit,  nos  quo- 
que doceat,  natura  sit  sola  magistra. “ (L,  26.)  — 

„Qui  potest  medicum  laudare  naturae  indolem  igno- 
rantem neque  perspicientem?  aut  quis  ei  confidet? 
Quandoquidem  non  esse  debet  medicus,  nisi  naturam 
expertus,  doctusque  ejus  virtutes,  indolem  atque  rallo- 
ncin.“  (11.,  68.)  — 

Hippocratis  magnam  existimationem  ostendit; 
sic  nominat  eum  artificem,  ex  quo  medicinae  animus 
locutus  sit.  Postea  vero  omnia  utilia  iterum  deper- 
dita esse  „durch  Sopliisterei , Disputiren,  Poeterei  in 
der  .\rzneikunde,  durch  Rhetorisch-Receptschreiben  und 
Nebularisch-Prapariren.  “ — Sed  vehementes  iracun- 
diae imbres  elfundit  in  Galenum  et  Avicennam. 
„ Galenus  ne  unum  quidem  experimentum  ipse  fe- 
cisse gloriari  potest,  sed  omnia  didicit  ab  aliis.  Om- 
nibus in  rebus  contra  naturam  pugnat,  ideoque  men- 
dax est  (111.,  647.),  qui  nihil  scit,  nisi  margaritas  col- 
lectas in  silices  commutare.  “ (111.,  194.)  — Eodem 
modo  Avicennam  mendacem  osse  affirjnat,  „cujiis  do- 
ctrina sit  ut  ignis  in  mari;  quia  non  ipse  invenerit  ar- 

loiii  .suam,  sed  ut  sollers  sophista  composuerit." 
(III.,  194.)  — 

Utrique  viri  quum  summo  studio  et  amore  prae- 
ter modum  colerentur,  fieri  non  potuit,  quin  Paracel- 
sus  damnaretur  et  in  haereticorum  numero  haberetur. 
Medium  vero  aevum  ad  indulgentiae  leges  exsequen- 
das minime  erat  idoneum.  Ideoque  Par  a celsus  per 
totam  vitam  invidia,  odio,  persecutionibus  vexatus  est, 
paucis  tantum  otii  momentis  tranquillo  animo  gavi- 
sus. At  cum  inimicorum  invectivis  miserum  in  modum 
agitaretur,  major  utique  erat  collaudationum  ab  amicis 
factarum  miseria,  ita  ut  hac  de  re  merito  potuisset 
dicere;  „Deus  tueatur  me  ab  amicis,  ab  inimicis  ipse 
tuebor.  “ — Infestissimo  animo  contra  eum  efferuntur 
ipsi  populares  ejus,  Erastus,  Gessnerus,  Conrin- 
gius  et  nostris  temporibus  Zimmermann. 

Sed  aeque  ac  vir  quisque  prae  ceteris  cxeellcns, 
Paracelsus  quoque  saeculo  suo  debitum  reddidit, 
quippe  qui  sympatheticarum  et  magneticarum  virium 
somniis  deditus  esset.  Neque  alias  res  praetereamus, 
quae  clarae  ejus  Imagini  tanquam  umbram  praetexunt; 
sic  commemorat  animalia,  quae  per  os  concipiant,  ba- 
siliscos, solo  adspeclu  mortem  inferentes,  ranas  simul 
cum  pluvia  de  coelo  decidentes,  homines  natos  ex 
animalibus.  Mulierum  racnslrua  venenum  opinatur 
perniciosissimum,  unde  omnes  pulices,  araneae,  forfi- 
culae auriculariae,  onisci,  aliae  bestiolae  molestae 
oriantur.  Fimum  equinum  adhibet,  ut  variis  operatio- 

Ilibus  cheiuicis  e semino  virili  homo  [homunculus,  Al- 
reomi,  Mandragora  qui  dicitur]  progignatur,  unde  gi- 
ganles,  nani,  nymphae  progrediantur. 

Ad  scripta  Paracelsi  quod  attinet,  non  tam  sy- 
stema efficiunt  varium  et  multiplex,  sclentifica  arto  ex- 
cultum, quam  ipsius  naturae  procreationi  cuidam  in 
naturali  simplicitate  sunt  comparanda.  Simul  omnibus 
istis  anomaliis  et  explicationibus  monstrosis  a norma 
recedentibus  affecta  sunt,  quae  in  rebus  natura  pro- 
ductis fortuito  reperiuntur, 

Maxime  discessit  a veteribus  eo  consilio,  quod 
de  rerum  particularium  et  sub  sensus  cadentium  stu- 
dio minus  sollicitus,  unitatis  potius  et  universalis  le- 
gibus constituti  ordinis  cognitionem  potentiorem  red- 
didit. — , 

VITAE  EXTERNAE  CONDITIONES. 

Philippus  Aureolus  Theophrastus  P a r a - 
celsus  Bombastus  ab  Hohenheim  millesimo  qua- 
dringentesimo nonagesimo  tertio,  eodem  quo  America 
detecta  est  anno,  in  urbe  Einsiedeln  prope  Turigum 
natus  est  e medici  matrimonio  cum  muliero,  cui  vale- 
tudinarii cura  et  custodia  fuerat  delata.  Primum  a 
patre,  tum  ab  episcopo  Eb erardo  Pa umgartn er  et 
xMatthaeo  Schachtio  ad  artem  medicam,  alchcmi- 
cam,  chirurgicam  institutus,  sedecim  annos  natus  aca- 
demiam  Basilcensem  frequentare  coepit.  In  chemia 
abbatis  Trithernii  et  Siegmundi  Fuggeri  inslilu- 

tionibus  usus  est.  Tum  profectus  est  ad  Germaniam, 
Italiam,  Franco- Galliam,  Daniam  et  cum  principe  (pio- 
dam  tartarico  praeter  Moscoviam  Constantinopolin  per 
venit.  Anno  millesimo  quingentesimo  vicesimo  septi- 
mo primum  Basileae  lectiones  habuit  physicas,  medi- 
cas, chirurgicas. 

Unde  fuga  salutem  petere  coactus,  post  multas 
persecutiones  demum  otium  reperit  Salisburgi,  tibi 
anno  millesimo  quingentesimo  quadragesimo  primo, 
nondum  transgressus  quadragesimum  octavum  vitae 
annum,  quaestus  invidia  ex  insidiis  necatus  est.  Scri- 
pta ejus,  excepto  opere  chirurgico,  post  mortem  a di- 
scipulis; Dornaeo,  Thurneysserio,  Severino 
edita  sunt,  qui  tamen  adeo  confuse  id  effecerunt,  ut 
paginae  integrae  vel  sententiae  desint,  arbitrariorum 
contra  additamentorum  larga  copia  repcrlafur. 

VITA  INTERNA. 

Quod  Paracelsus  secutus  sit  artis  medicae  prin- 
cipium, paucis  verbis  comprehensum  hoc  fere  videtur: 

Organicam  naturam  in  explicatione  prorsus  natu- 
rali, physiologica  quae  dicitur,  e germine  vel  semine 
intrinsecus  proficiscente  percepit;  omnes  singulas  fa- 
cultates, hanc  explicationem  efficientes  disjunxit,  per- 
sonarumquo  specie  induit,  tali  modo  disjunctas  in 
mutua  ratione  sua,  nominatim  vero  macrocosmi  rela- 
tionem et  microcosmi  contemplatus  est. 

Ubique  naturae  processus,  qui  sub  sensus  cadunt, 

ejiisque  ideam,  quam  objectivam  solemus  dicere,  am- 
plexus, cognitionem  ex  suo  ipsius  animo  haustam  indo 
depromit.  Haec  vero  rerum  singularum  naturam  ad- 
spectui  comparando  submittere  studet,  ita  ut  compa- 
rativum totum  systema  nominare  liceat.  Quaecunquo 
aut  vera  aut  falsa  protulerit,  ex  his  comparationibus 
omnia  emanant. 

DE  EIUS  PHILOSOPHIA. 

Aliarum  doctrinarum  ministram  putat  philosopliiam, 
quam  cum  astrologia,  cui  astronomiae  nomen  dat,  et 
alcbymia  arctissime  conjunctam,  medicae  artis  basin 
existimat. 

„ Prima  medicinae  columna  est  philosophia,  nam 
ex  macrocosmi  tantum  natura  ejusque  cum  microco- 
smo  connexu  homo  cognoscitur.  At  quid  est  philoso- 
phia, nisi  natura  invisibilis?  quid  natura,  nisi  philo- 
sophia ?“  (I.,  285  — 211.) 

Secunda  medicinae  columna  est  astronomia,  su- 
perior enim  philosophiae  pars  est  et  superioris  firma- 
menti cognitio  sola  do  interiore  hominis  firmamento, 
illi  respondente,  nos  instruit,  atque  ostendit,  quo  modo 
in  hoc  continuam  efficaciam  suam  illud  exerceat,  undo 
morbi  nostri  gignantur.  (I.,  212  — 217.)  Tertia  medi- 
cina columna  est  alcbymia,  sine  qua  medicaminum 
praeparatio  fieri  nequit;  natura  enim  sine  arto  uti 
non  possumus.  Quare  est  alcbymia,  quae  quod  na- 
tura procrescit,  in  hominum  usum  tale  reddit,  (piale 

dcslinaluin  est  a natura.  (I.,  219.)  Medicamenta  creata 
quidem  sunt  a deo,  sed  non  ad  verum  usque  usum 
perfecta.  Ars  demum  ad  fruendum  ea  accommodat, 
alchymia  in  succum  et  sanguinem  convertit.  (I.,  271.) 
Philosophia,  Astronomia  et  Alchymia  non  tres  sunt 
artes,  sed  una.  Unum  efficiunt  virum,  non  tres,  quare 
qui  in  uno  tantum  stat,  vanus  est  et  ineptus. “ 
(I.,  371.) 

Nostro  igitur  autori  philosophia  est  omnium  re- 
rum naturae  cognitio,  et  naturae  fundamenti,  quam 
nunc  physiologiam  dicimus.  Omnes  res  positae  sunt 
in  cognitione,  unde  tum  fructus  oriuntur.  Qui  non 
cognovit,  non  amat  naturam.  (II.,  231.) 

Investiganti  patere  debent  hominis  membra,  haec 
non  minus  translucida  habere  debet  quam  crjstallum 
perpolitam,  ubi  ne  criniculus  quidem  queat  abscondi. 
Haec  cernitur  philosophia,  cui  superstructa  est  basis 
medicinae.  (II.,  24.) 

Naturae  processui  universalem  ideam,  rationi  con- 
gruam subjectam  esse  cognoverat,  ejusque  intellectum 
esse  philosophiam.  „Haec  natura  talium  rerum  con- 
scia est  sibi  omnibusque  rebus  rationem  supponit  ap- 
parentem. Ex  hac  ratione  apparente  instituitur  medi- 
cus.“  (II.,  23.) 

,,Qui  per  philosophiam  non  penetrat  medicus  in 
medicam  artem,  non  recta  intrat  porta,  sed  desuper 
de  tecto,  unde  proficiscuntur  homicidae  et  latrones." 
(III.,  72.) 

COSMOGENIA. 

Efficax  in  immdi  creatione  erat  numen  divinum 
Vliaslcr,  vis  primaria.  Sua  voluntate  facta  est  creatio, 
verbo  Fiat,  quasi  halitu  existeret  domus.  (II.,  18.) 
Facta  creatione  Yliaster  divisus  est,  et  diffundens  ad 
naturam  primariam  se  e.xplicuit,  ideon  (limbum  majo- 
rem). Haec  natura  primaria  constitit  ex  efficacia  et 
materia  vitali.  In  hac  tres  materiae  elementares,  sal 
sive  balsamus,  sulphur  sive  resina  et  mercurius  sive 
liquor  et  elementa  inde  composita  omnesque  ceterae 
res  inerant,  quanquam  non  actu  sed  potentia,  ut  in 
ligno  effigies  inde  sculpenda,  in  silice  ignis  inde  cli- 
. ciendus.  — Fbique  terrarum  haec  rerum  trinitas  cerni- 
tur eodem  quo  in  materiis  primariis  modo.  Fiat  erat 
triplex,  sed  idem  triplex  semen  quodque;  homo  e.  g. 
ex  ossibus,  carne  et  sanguine  compositus  est.  (I.,  74.) 
Tres  sunt  matrices:  aqua;  — limus  terrae,  matrix 
primi  hominis;  — ex  mari  femina,  ut  omnium  se- 
(luentium  hominum  matrix.  (II.,  74.)  Unde  tres  mundi 
oriuntur,  magnus  (terra  coclumque),  parvus  (vir)  et 
minimus  (femina).  Omnes  tres  unam  tantum  efficiunt 
creaturam,  sed  compositionis  e tribus  primariis  oriae 
ratione  differentem.  (II.,  69.  71.) 

PHYSIOLOGIA. 

Par  a celsus  erat  primus,  qui  hujus  doctrinae 
semina  jecit;  ex  ejus  principiis  activae  medicinae  jirin- 

cipia  derivare  voluit.  Veteres  omnia,  quae  in  orga- 
nismi et  rerum  extra  nos  positarum  vitis  apparuerant, 
ex  iisdem  universalibus  physicae  artis  principiis  expli- 
cuerant. Paracelsus  organici  processus  cognitioni 
cx  ipso  organismo  haustae  medicam  artem  superstru- 
xit. Qua  in  re  anatomiam  minus  cum  consuluisse  do- 
lemus, quamquam  neutiquam  sprevit  eam,  quod  con- 
tendunt adversarii. 

Natura  ei  unum  et  universale  quoddara  est,  or- 
ganismus, cujus  singulae  partes  congruant  atque  con- 
sentiant. Macrocosmus  est.  ,,  Omnia  unica  creatura 
sunt.“  — ,, Macrocosmus  et  homo  unum  sunt.“  — Ad 
Platonis  Timaeum  hoc  animum  advertit,  uhi  mun- 
dus universus  nominatur  vivum  animal  ratione  praedi- 
tum et  ortum  divina  providentia.  — Homo  recte  co- 
gnosci nequit,  nisi  in  totius  reliquae  naturae  connexu. 
Medico  igitur  primum  est  philosophia,  in  qua  Paracel- 
sus perfectam  cernit  rei  scientiam  et  cognitionem, 
(l.,  206.) 

Philosophus  aptus  esse  dehet,  qui  terram  coelum- 
que  in  microcosmo  demonstret.  At  abstinere  philoso- 
phia a cogitationibus  et  speculatione,  ct  in  contem- 
platione tantum  et  studio  naturae  acquiescere  debet. 
„Omnis  cognitionis  verum  fundamentum  est  in  expe- 
rientia cum  scientia  conjuncta;  theoria  ct  praxis  iis- 
dem vestigiis  progrediantur  nccesse  est;  utraeque  enim 
aut  verae  aut  falsae  sunt,  quoniam  theoria  nihil  est 
ni.si  exercitatio  speculativa.  (1.,  616.) 

In  rerum  naUira  nihil  niorlui  agnoscit ; omnia  or- 
ganica sunt  et  viva,  quare,  quod  diximus,  mundus 
unum  et  magnum  animal  (Cwoi')  apparet.  „ Nihil  esi 
corporeum,  quod  idem  spiritum  in  se  occultum  non 
habeat  ct  ducat;  nihil  est,  nisi  occultam  hahet  vitam 
et  vivit.  Neque  vero  id  tantum  vita  est  praeditum, 
quod  agitur  et  movetur,  ut  homines,  animalia,  terrae 
vermes,  suh  divo  volucres,  pisces  in  aqua,  sed  omnes 
res  corporeae  et  existeutes.“  — 

Demori  animantia,  nihil  est  nisi  relabi  in  matris 
gremium,  cl  „ deleri  priorem  naturam  reprimique  ad 
alteram  generandam  recentiorem.“  Quare  in  unaqua- 
que re  duplex  ratio  in  cognitionem  intrat:  materia  et 
actio.  Haec  nihil  est  nisi  emanatio  numinis  divini, 
„ omnes  enim  res  fuerunt  invisibiles  penes  Deum,  in 
quem  omnes  revertuntur  ct  unde  omnibus  creaturis 
suum  cuique  effluit.  “ — Hanc  ut  spiritum  naturae, 
ratione  praeditum,  sensibus  compreliendere  conatur  et 
distinguens,  ut  personas,  singulos  spiritus  dementa- 
res (Saganas)  nominibus  appellat  pro  sede  diversis: 
.spiritus  aereos  sive  sylvanos  (lemures),  aquarios  sive 
nymphas  (Undinas),  gnomas  sive  Pygmaeos,  salaman- 
dros  sive  Vulcanos,  Gigantes  (in  lapidibus),  Durdales 
(in  arboribus),  Melosinas  (in  hominum  sanguine)  ct  in 
ipso  homine  Archaeum. 

Sic  etiam  omnibus  in  rebus,  id  quod  chemia  do- 
cet, eadem  sunt  principia : „Sulphur,  Mercurius  et  Sal, 
haec  vera  materia,  qua  universa  animalia,  ct  tandem 

ipse  homo  quoque,  condita  sunt.“  — „Sal,  Sulphur 
et  Mercurius,  haec  tria  sunt  rerum  omnium  principia 
et  prima  materia - Harum  trium  rerum  in  vita  exi- 
stentiam  ut  explicationis  unitatem  considerat.  — „Quod- 
que  corpus  in  tribus  rebus  consistit,  in  sale,  sulphure, 
mercurio,  corpus  nominantur  haec  tria  composita,  qm- 
bus  nihil  nisi  vita  additur;  sic  invisibili  modo  tres  ha- 
bes substantias  sub  una  forma.  “ - Haec  unitas  v.ta 
destructa  tantum  desinit,  ejus  cognitio  igitur  unice  ex- 
plicatione per  morbos  et  dissolutionem  limitatur,  „hae 
enim  res  (substantiae)  corporis  vita  occultantur,  abe- 
unto vita  patefiunt.^  - His  tribus  concordantibus  ne- 
nue  separatis  bene  stat  valetudo ; sed  disjunctis  et  se- 
paratis, altero  putrescente  altero  ardente  etc. 

spectantur  morhorum.“  — . •»  r 

Processum  chemicum  igitur  in  organismo  v.  vitali 

cognoverat  P«, ■accisus.  Cac.crnm  sui,  sa  c 
sulphure,  mercurio  non  res  concretas  eas,  quae  u. 
nominibus  soient  significari,  intcliigit,  se,  srinmice 
<„,„acun„,,e  facile  esardoscii,  ut  sulphu,-,  quod  dissol- 
vilur  ut  sal,  quod  diffugii,  ut  mercunum  denolal.  - 
Res  vero  ut  comperias,  iigni  truncum  sumas,  corp, . 

concremari  facias,  id  quod  ardet  os,  sulp „r. 
„„„d  ruma,  mercurius,  quod  i„  cinerem  couvclitur. 

;'p;„re:^,ni,„«iihus  partim  aiia  nomina  iiiis 

n,.i„ciplis  iriimil.  Sai  i„  plantis  halsnmum.  ,„  m„mn-_ 
est  tartaius;  sulphur,  phmtis  resina.  ,„  an,- 

ranlibus  est  nuimin.  Mercurius  in  plantis  Gotaroniura, 
Rcalgar  est  in  animalibus.  Omnibus  igitur  eadem  vi 
et  materia  praeditis,  quaeque  res  alii  est  intime  co- 
gnata et  re  vera  eadem,  „sola  forma  discrimen  facit.“ 
— Singularum  rerum  discrimen  tantum  fit  superiori 
inferiorive  gradu,  quem  singula  quaeque  in  rerum  or- 
dine occupat.  Omnium  terrestrium  summa  est  homo, 
in  quo  natura  inferioribus  explicationum  gradibus  ten- 
tata  quaeque  perfecit.  Omnes  in  se  homo  mundi  vi- 
res et  materias  communicat,  et  mundum  per  se  for- 
mat; est  microcosmus.  „In  eo  insunt  omnia  coelestia, 
terrestria,  undosa  et  acria.“  — „In  alio  genere  aliud, 
sed  omnia  in  homine.“  — 

ASTRONOMIA. 

Sic  Para  celsus  scientiam  nominat  in  compa- 
rando microcosmo  et  macrocosmo  versantem,  ut  illius 
priori  loco  nominati  naturam  physiologica  ratione  di- 
lucidet. Uterque  mundus  ut  per  se  constans,  et  alter 
ab  altero  non  dependens  consideratur.  „ Quoniam 
homo  par  factus  est  astro,  astrum  ante  eum,  hic  ex 

illo;  paterni  labores  inesse  debent  in  filio.  (II.,  48.)  

Amplius  de  relatione  cura  macrocosmo  haec  disserit: 
„Sicut  luteum  in  ovo  dimoveri  nequit  in  neutram  par- 
tem, sed  in  medio  liquido  permanere  coactum  est,  sic 
etiam  eadcmque  vi  terra  cura  aqua  sua  adeo  immota 
permanere  cogitur  iu  liquido  suo,  quod  nemo  videt, 

nemo  arripit,  sed  adest,  ct  liquidum  est,  quod  portat 
terram,  est  chaos.  In  hoc  versamur  eodem  modo, 
quo  pullus  e liquido  labitur,  non  ex  luteo,  ct  vita  est 
in  liquido  ct  ambulatio,  in  quo  fit  et  vivit.  Scitote 
igitur,  nos  homines  quoque,  ut  pullum,  in  tali  chaote 
versari  et  vivere.  “ (Ib,  125.)  - „ Homines  ct  creatu- 
rae morti  obnoxiae  licet  non  perstent  sine  astris,  ta- 
men per  ea  non  fiunt.  Semen  quod  in  agrum  inse- 
ritur, per  se  ipsum  fert  fructum;  sed  sole  non  exi- 

stento  profecto  non  cresceret!  (!••  14.) 

Eadem  macrocosmi  et  microcosmi  ratio  in  mu- 
liere repetitur  et  utero,  qui  est  microcosmus  in  micro- 
cosmo.  „Pari  modo  res  se  habet  in  matre,  quod  fe- 
mina integra  est  matrix,  ex  omnibus  emm  membris 
hominis  ager  depromtus  cst.“  (b,  206.)  — 

MAGICA  ARS. 

Astronomiae  pars  consideratur  magica,  quae  totius 
partium  analysi  ad  relationum  idealium  et  eonjunctio- 
mim  comparationem  ideoque  ad  internae  naturae  co- 
gnitionem perducit.  „Magica  enim  (Kabbabst.ca  est 
!pecies  magicae)- est  anatomia  medicinae,  s.imb  modo 
quo  lanius  bovem  dissecat,  ct  quodeunque  m eo 
est  videmus,  et  quomodo  est;  id  quod  per  corium 
non  est  videndum.  Sic  magica  dissecat  omnia  medi- 
cinae corpora,  quibus  insunt  remedia.- 

ALCIIYMIA. 

lloc  nomino  non  comprehendit  auri  parandi  ar- 
tem, id  quod  solebant  coaevi  ejus  comprehendere; 
sic  enim  loquitur:  „Non  ut  qui  dicunt,  alchymiam  au- 
rum efficere;  hic  est  propositum:  arcana  efficias  et 
effecta  dirigas  contra  morbum.  “ (II.,  65.)  — „ Quare 
circumscribit  eam  ut  modum  praeparandi  rerum  me- 
dicinalium.” (II.,  79.)  — „Et  sicut  gallina  figuratum 
in  testis  mundum  incubando  commutat  in  pullum  cum 
omnibus  pennis,  sic  alchymia  maturantur  arcana.” 
(II.,  30.)  — „Natura  nihil  in  lucem  prodii,  quod  suo 
loco  perfectum  sit,  sed  homo  perficere  debet.  Haec 
perfectio  est  alchymia.”  (I.,  346.) 

Annotandum  videtur,  alchymiam  ut  artem  distin- 
cte disjungi  Para  celso  a processu  alchymico,  quem 
ut  principium  rationale  personae  specie  induit.  „Ar- 
chaeus  est  alchymista.”  — 

GENERATIO. 

Et  marem  inter  et  feminam  in  generatione  Para- 
celsus  similem  statuit  efficientiam  mutuam,  quam  ma- 
crocosmum  inter  et  micr-ocosmum.  Mutua  haec  utrius- 
que  efficientia- attractione  fit.  I.,  346.  E liquida  sub- 
stantia animali  ubique  in  corpore  dispersa  sic  disso- 
ciatur semen,  ut  ignis  e ligno.  Dissociatio  tanquam 
digestione  fit,  quam  pubertalis  tempore  efficientia  ex- 
citat in  nobis  mulierum,  ut  sol  lignum,  efficax  in  eo, 

/irclcrc  facil.  Ad  formandum  semen  quum  omnia  or- 
gana, omnes  vilac  functiones,  contribuant,  in  univer- 
sali seminis  humore  quae  pertinent  ad  hominem,  om- 
nia insunt,  semina  capitis,  cerebri,  nasi,  oculorum  ctc. 
— Mulier,  ,,quae  mundo  est  propior  quam  vir“  ager 
est,  in  quem  viri  semen  injicitur.  Nutrit,  explicat,  ma- 
turat semen,  quod  ipsa  proferre  nequit. 

Semen  vero  omnibus  ex  partibus  effici,  inde  li- 
quet, quod  homines  deficientibus  singidis  organis  na- 
scuntur. Nam  quum  hoc  vel  illud  organon  in  semi- 
nis formatione  non  coelTecerit,  hujus  semen  abest  in 
liquido  illo,  et  in  matre  ad  parem  formam  explicari 
nequit.  Eadem  apparet  causa  membrorum,  consuetum 
numerum  excedentium,  ubi  singulare  organon  nimis 
efficax  fuerit.  Liberorum  similitudo  et  parentum  po- 
sita est  in  matris  cogitationibus.  Gemini  oriuntur, 
quum  uterus  semen  duobus  tractibus  adducat  etc. 

ASSIMILATIONIS  PROCESSUS. 

Assimilitationis  processum  ut  regenerationem  con- 
templatur et  generationem  continuatam,'  unde  omnia 
membra  per  se  explicentur.  „ Quare  non  sufficit  ho- 
minem natum  esse  ex  matre  sua,  sed  aequo  modo 
e nutrimento  suo.“  (I.,  99.)  — Haec  regeneratio  non 
minus  in  singulo  quoque  membro  procedit,  quam  in 
ipso  stomaebo.  „De  stomaebo  discite  vehementem 
esse  ardorem;  hic  excellenter  fervefacit  et  coquit,  haud 

impar  profoclo  igni  externo.  At  non  idem  hic  solus 
est,  sed  quodque  membrum  liujusinodi  stomachum  el 
in  se  ipso  liabet.“  (I.,  1 10.) 

Distinctius  exhibetur  assimilationis  processus  ut. 
organismi  certamen  cum  mundo  externo,  in  quo  utri- 
que, et  cibus  et  microcosmus,  ut  per  se  existentes  et 
mutui  in  se  destructiva  ratione  efficientes,  cogitantur. 
Digestio  ita  fit,  ut  alchymiae  processu  e nutrimento 
per  se  non  venenato  separetur  et  venenum  et  salubre, 
quod  efficitur  Archaeo.  Hic  quando  fungi  munere  ne- 
quit, morbus  adest.  „Quodsi  alchymista  impeditus 
est  et  haerens,  ita  ut  venenum  perfecta  ratione  arti- 
fica  a salubri  discerni  nequeat,  ideoque  e veneno  et 
salubri  fiat  confusa  putrefactio,  id  est  quod  indicat  no- 
bis hominis  morbum. “ (I.,  29.)  — 

PATHOLOGIA. 

Paracelsum  vitae  processus  in  sana  conditione 
ad  umbrationem  synthetica  ratione,  procreatione  et  va- 
riorum membrorum  explicatione  ex  unitate  seminis  con- 
siderata, exhibuisse,  jam  vidimus.  Ut  destruendae  to- 
tius  harmoniae  initia  comprehendat,  analyticara  viam 
ingreditur  et  corpus  formari  statuit  e complurium  sub- 
stantiarum ad  unum  quoddam  compositione,  quibus 
dilabenlibus  morbi  oriantur.  Hoc  idem  jam  supra  di- 
gito attigimus.  Rationem,  qua  tres  illae  substantiae 
in  morbi  processum  transeunt,  ut  sua  sponte  et  pro- 

pria  nalura  faciam  demonslrat,  ila  ul  exlrinsccus  inci- 
lentur tanlum  ad  efficaciam.  „ Primum  est  sulphur, 
discite  igitur  hoc  non  sua  sponte  ingredi  in  malum 
suum,  nisi  sit  astrale,  i.  e.  ignis  scintilla  injecta,  ma- 
sculum fit. “ (I.,  78.)  — „.Jam  igitur  de  sale  sic  du- 
cendum est.  Humor  martialis  est  per  se,  neque  effi- 
cit morbum,  nisi  adsit  astrum.  Hujus  astrum  est  re- 
solutio. Idem  de  mercurio  intelligendum;  non  est 
masculus,  neque  surgit,  nisi  solis  astro  sublimis  red- 
dilus.“  (I.,  79.)  — 

Ipsius  morbi  ex  bis  substantiis  formatio  eadem 
comparatur  cum  organismi  e germine  quodam  expli- 
catione. Morbum  c veterum  medicorum  qualitatibus, 
quae  dicuntur,  aliquem  oriri  posse,  prorsus  negatur, 
quippe  quum  merae  hae  qualitates  movere  nequeant 
spontaneos  effectus  processumque  continuum.  „Ergo 
sicut  exemplum  auditur  de  concordiae  foedere  a mul- 
lis inito,  quo  fracto,  hic  vel  hi,  inquis,  fregerunt,  ne- 
que choleram  id  'peregisse  contendis  neque  phlegma, 
sed  hunc  vlrum.“  (I.,  77.)  — Porro:  Veterum  quali- 
tates, ubi  in  morbo  cernuntur,  sunt  modo  morbi  si- 
gna,  non  ipse  morbus.  „Hoc  negari  nequit,  morbus 
aut  calidus  sit  oportet,  aut  frigidus,  quidnam  enim  est 
sine  coloribus?  — quamquam  hoc  nihil  est  nisi  si- 
gnum, neque  vero  ipso  morbus. “ (I.,  84.) 

Qualitates  et  humores  iis  atfecli,  quum  a morbo 
tantum  producantur,  vel  post  remotum  perstare  pos- 

sunt.  „Quos  lu  nominas  humores,  non  sunt  morbi; 
sed  morbus  est,  qui  eos  efficit.  Quomodo  igitur  me- 
(bcus  morbos  quaerere  poterit  in  humoribus,  eorum- 
que  origines  indicaro  ex  bis,  qui  e morbo  nascuntur, 
neque  morbus  ex  illis?“  (II.,  134.)  — 

Morbi  processum  cum  planta  e semine  suo  pro- 
crescente comparat  et  morbum  cum  arbore  fructifera 
„quique  enim  morbus  e semine  existit  et  adultus  ut 
arbor  est  frugum  plena;  ensis  est  vulnerum  suorum 
semen.  “ (II.,  226.)  — Corpus  aegrotum  est  terra, 
unde  procrescit  morbus. 

Ortus  est  morbus  o singulae  principalis  substan- 
tiae praedominalione.  Sulpbur  plurimas  febres  gignit; 
magis  internum,  sal  et  mercurius  magis  externa  or- 
gana afficit.  Etiam  efficere  potest  icterum,  pleuritidem 
et  prosopalgiam.  Mercurius  praeponderans  maniam 
movet,  phrenitidem,  apoplexiam.  Sal  gignit  podagram, 
intestinorum  obstructiones,  fistulas,  scirrbum  et  sca- 
biem. 

Forma,  qua  morbus  apparet,  duobus  momentis 
limitatur,  et  organismi  organique  affecti  natura  et  in- 
dole nocendi  virium  moventium.  „Sequitur  inde,  alium 
morbum  inesse  ossibus,  alium  carni,  alium  sanguini; 
sicut  alii  vermes  procrescunt  c ligno,  alii  cx  herba, 
alii  c foliis.“ 

Prout  igitur  morbi  aut  cosmicis  aut  psychicis  aut 
alimentariis  aut  venenatis  aut  alio  modo  apparentibus 

potentiis  provocantur,  (piintuplices  eorum  origines  sunt 
discernendae,  quas  Paracelsus  entia  nominat.  Sunt 
enim:  ens  astrorum,  veneni,  naturale,  spirituale  et 
deale.  Astrorum  eas  constat  in  adjuvante  astrorum 
coefficientia  ad  morbos  excitandos,  acris  contaminatione 
et  infectione. 

Alia  astra  sulphure  implent  aerem  (mare  magnum), 
alia  arsenico,  alia  sale,  alia  mercurio.  Paracelsus 
igitur  erat,  qui  epidemicae  constitutionis  doctrinam  in 
medicam  artem  induxit.  (I.,  8 — 21.)  — 

Sicut  morbus  id  intendit,  ut  cum  vitae  damno  se 
ipse  conservans,  illam  destruat,  sic  vita  in  morbo  servare 
se  ipsam  et  morbum  impugnare  studet.  Continua  sane 
reactionis  in  corpore  aegroto  existentia  vera  est  con- 
ditio, sine  qua  fieri  nequit  sanatio.  „Quam  primum 
morbus  inest  in  corpore,  omnia  membra  eum  impu- 
gnare debent,  neque  unum  solum  sed  omnia,  omnium 
enim  mors  est  morbus.  Quod  quum  sentiat  natura, 
quibuscunque  potest  viribus  contra  morbum  oppu- 
gnat. Morbo  vincente  incidit  mors,  vincente  Archaco 
sanatio  consequitur.  Quae  de  morbi  organismo  re- 
stant, in  crisi  e corpore  efferuntur. 

Seminum  morborum  duplex  est  genus,  heredita- 
rium et  non  beriditarium.  „Duo  sunt  semina  morbo- 
rum, semen  iliastrum  et  semen  cagastrum.  Id  est,  aut 
ab  initio  semen  creatum  est,  ut  pomum,  nux,  pirum, 
sic  est  iliastrum.  Hujuscc  morbi  sunt:  hydrops,  icte- 

rus,  podngra.  Aut  e corruptione  ortum,  est  cagastrum. 
Hujusce  morbi  sunt:  pleurcsis,  pestilentia,  febres;  om- 
nes praescriptiones,  semini  non  oppositae,  falsae  sunt 
et  vanae. “ (11.,  234.  240.)  — 

Nullum  vero  morbum  corpoream  quandam  spe- 
'clcm  habere,  sic  comprobat:  „Scitote,  aerem  et  ignem 
non  esso  corpora  quae  possint  comprehendi,  sed  quae 
sentienda  sint  et  videnda.  Sicut  igitur  in  coelis,  sic 
etiam  in  homine,  hujusmodi  corporibus  morbi  affecti 
sunt.  “ (II.,  46.)  — Nihilominus  tamen  nihil  derogat 
morbo  de  propria  sua  existentia,  sed  ipsum  nominat 
inicrocosmum  in  microcosmo.  ,,Microcosraus  ergo  al- 
ter cum  altero  in  tali  morbo  incst,  corpora  habet  duo, 
unus  est  homo.“ 

Morbi  exempla  sua  habent  in  macrocosmo;  „tcr-  / 
rae  motibus,  inundationibus  etc.  similes  sunt  morbo- 
rum processus,  consensione  microcosmica.“  Apople- 
xia ad  fulguris  similitudinem  accedit,  ad  terrae  motus 
epilepsia,  inflationes  comparandae  sunt  ventis,  concre- 
menta grandini,  nivi,  pruinae  formationi,  creationi  ae- 
rolithorum.  Scirrhorum  aliorumque  tumorum  formatio 
et  diffusio  similis  est  aquae  congelatae  et  regelatae; 
ulcerationes  .metallorum  rubigini  etc.  — Sicuti  in  no- 
vis organismi  mundari  formationibus  e.  g.  insutarum, 
impetuo.sae  motiones  accidunt,  sic  febres  oriuntur  in 
morbi  processibus  explicandis. 

DE  TARTARO. 

Omnibus  rebus  inest  venenum  et  essentia.  Illud 
in  alimentis  digestione,  in  aere  pulmonibus  ab  utili 
secernitur,  et  cxcretionis  organis  per  Archaeum  remo- 
vetur, utile  assimilatur.  Hoc  secretionis  et  transfor- 
mationis processu  perturbato,  in  corporis  humoribus, 
nominatim  in  sanguine,  limosa  quaedam  et  terrena 
materia,  terrenorum  salium  plena  colligitur,  quae  est 
tartarus.  Aucta  in  organismo  cxcretionis  actio  ejicit 
tartarum;  quo  contra  accumulato  in  corpore,  vehemen- 
tibus et  impetuosis  natura  utitur  operationibus,  i.  c. 
tartaricis  aut  podagricis  paroxysmis,  ut  frigore  et  ca- 
lore morbi  materiem  e sanguine,  tartari  instar  e vino 
fervente  in  cupa  disjuncti,  segreget  et  extra,  ad  den- 
tes forte,  aut  intra,  ad  partes  solidas  deponat.  Here- 
ditarius est  hic  tartarus  et  causa  praecipua  ilei,  po- 
dagrae, chiragrae,  coxalgiae  et  ischiadis.  Postquam 
evanuerunt  humores,  e salibus  tanfum  constat,  et  tum 
nodos  arthriticos,  variosque  calculos  format.  Arthriti- 
cae affectiones  sanantis  naturae  opera  sunt  conside- 
randa, quae  in  iis  purgatur.  Tartari  existentia  ex  uri- 
nae sedimento  est  cognoscenda. 

THERAPIA. 

Ex  Para  ce  Isi  opinione  naturae  vis  sanans  nil 
fere  commune  habet  cum  medicina;  tum  enim  incipere 
medici  officium,  ({uum  naturae  vis  morbum  expellere 

nccjiicflt.  ,,IIoiiio  natus  est  ad  procidenduni,  sed  duos 
habet,  qui  eum  resurgere  faciunt.  Internus  enim  me- 
dicus et  medicina  interna  cum  illo  in  conceptione  nati 
sunt.  Postea  hoc  medico  nesciente  mederi,  et  inci- 
piente ruina,  destructor  crescit,  conservator  decrescit, 
ad  quod  est  praedestinatus.  Ubi  hujusmodi  est  et  de- 
tractio in  conservatore,  et  auctio  in  destructore,  exter- 
nus medicus  providere  debet  et  delere  dostructorcra  et 
ingredi  quibus  conservator  desiit  vestigiis.  Medicus 
extrinsecus  natus  defecto  tantum  innato,  incipit.“  (II., 
223.)  — Sanaturus  igitur  bona  valetudine  utitur  in 
corpore  adhuc  reliqua,  ut  cum  ea  contra  morbum  in- 
struat aciem,  cavetque  ne  alterum  recentem  jam  prae- 
senti morbo  addat.  Sic  idem  arte  processus  elicitur, 
quo  aliis  occasionibus  ad  sanandum  morbum  sponte 
utitur  natura.  Para  celsi  itaque  medendi  ratio  per 
medium  efficax  est,  arte  enim  moderatur  et  sublevat 
sanationem,  bona  illa  agentem  valetudine,  quae  in  quo- 
que organismo  aegroto  adhuc  superat.  In  curando 
morbo,  cui  non  medetur  natura,  illud  veterum  princi- 
pium, oportere  medicis  rebus  inesso  virtutes  (qualita- 
tes quae  dicuntur)  morbo  contrarias,  ut  plano  falsum 
rejecit.  Vera  medicamina  esse  arcana.  „ Contraria  a 
contrariis  curantur,  id  est,  calidum  expellit  frigidum. 
Falso!  Sic  contra  dicendum:  Arcanam  est  sanitas  et 
aegritudo  contraria  est  sanitati,  altera  atteram  semper 
morte  c.xpcllit.“  (II.,  39.)  — 

Arcanum  non  inlclligit  remedium  ignoluin,  sed 
spccilicum,  medicamen,  quod  contra  morbi  speciem, 
non  contra  qualitates  intendi  debeat.  Qualitates  ut 
sola  morbi  symptomata  considerans,  principium  illud: 
contraria  a contrariis  curantur,  nihil  putavit,  nisi  cu- 
ram sjmiptomaticam.  „Sic  arcanorum  virtutes  profi- 
ciunt, ut  naturae  sint  contra  hostis  indolem  directae, 
ut  contra  gladiatorem  gladiator.  Sic  vos  pugnetis  na- 
tura vult,  dolus  contra  dolum  adhibeatur.  Ut  hostis 
hosti  infertur,  uterque  frigidus,  uterque  calidus,  lori- 
catus uterque  et  armis  pares  incedimt.“  (II.,  55.)  — 
Inde  et  instrumenta  chirurgica  nominavit  arca- 
na. — Medicaminis  molem  ut  involucrum  tantum  ar- 
cani contemplatus  est,  ipsum  involutum  dixit  mate- 
riae expers.  ,,Quod  enim  videmus,  non  est  medica- 
men, sed  corpus  videmus,  quo  inest.  Elementorum 
enim  arcana  sunt  sicut  hominum  invisibilia;  quod  vi- 
detur, externum  est  et  ad  illa  non  pertinens.“  (II.,  44.) 
— Medicaminis  vis  est  arcanum.  Hanc  vim  personae 
forma  induit:  „Nam  sicut  morborum  homo  in  homine 
jacet  et  inest,  sic  in  re  medicante  idem  inest  homo, 
manibus  pedibusque,  capite,  ventre,  oculis,  omnibus- 
que  rebus  praeditus.  “ (V.,  307.)  — Haec  vis  rationis 
particeps  generationis  processu  explicatur,  quem  Pa- 
ra celsus  tum  comparat  cum  materiae  formatione, 
quae  fit  per  incrementum  plantarum  naturale  (II.,  71.), 
tum  cum  animali  (ultima  materia),  c priori  forma 

(prima  materia)  proficiscente,  rerum  fcrmcntalione  et 
putredine.  (I.,  92.)  — 

Cum  doctrina  de  arcanis  altera  conjuncta  est:  do 
signaturis.  De  externis  concluditur  ad  interna.  Ma- 
crocosmi  vires  moventes  signa  animalibus,  plantis,  me- 
tallis apponunt  talia,  ut  ex  eorum  forma,  colore,  ma- 
culis, sapore,  cavis,  sulcis,  de  conditionibus  et  virtu- 
tibus internis  concludere  liceat;  e.  g.  cervi  cornuum 
numerus  animalis  aetatem  indicat.  Simili  modo  rerum 
medicarum  quae  sint  virtutes,  cognoscere  licet  e for- 
ma externa,  e signaturis.  Sic  orchideis  propter  radi- 
cem testiculis  similem  efficientiam  adseribit  in  genita- 
lia, chelidonio  contra  icterum,  carduis  contra  pleuriti- 
dem  etc. 

Hanc  similitudinis  theoriam  Para  celsus  medica- 
mentorum signaturas  inter  et  morborum  origines  va- 
lere voluit.  Qua  de  re  e discipulorum  suorum  nu- 
mero, Oswaldus  Kroll:  „morbos  sanare,  inquit,  aut' 
est  naturae  defectum  supplere,  aut  removere  super- 
(luum.  Ipsa  natura  hoc  fungitur  officio,  quamquam  in- 
terdum destituitur  viribus.  Quae  igitur  res  easdem, 
quas  natura  debet  vires  adhibere,  in  se  ferunt,  ideo- 
que  illis  viribus  sunt  similes,  medicaminum  loco  in- 
serviunt. Sananti  naturae  virtuti  similia  igitur  contra- 
ria sunt  morbo.  Quorum  indole  quum  corroboretur 
natura,  tanto  vehementius  expellit  hostem.  “ — 

Secundum  hanc  unam  vim  rationalem  et  medicas 
res  simplices  postulat,  omnesque  compositiones  reji- 
cit. „Dcsperala  enim  spes,  inquit  ( II.,  35.  III.,  00.),  illa 
est  sententia,  tot  simplicia  componere  in  una  formula. 
0 miseram  compositionem!  Ilaud  secus  est,  ac  si  al- 
terum lutum  corrumpere  alterum  et  turpe  reddere  obli- 
viscerentur. “ Breves,  simplices  et  concisae  scriben- 
dae sunt  formulae  et  componendae,  neque  longum  re- 
cipe tbefiacum,  neque  syrupi  insint,  neque  alia  ejus- 
modi, quae  anatomiam  continent  nullam,  sed  pban- 
tasiam.“  — 

Arcanorum  vim  in  corpore  et  effectum  putavit 
omnium  aegrotarum  substantiarum  consumtionem  et 
corporis  reproductionem.'  „Mercurius  vitae,  tertium 
arcanum,  quomodo  agat,  in  effectu  ostendit;  sicut  al- 
cedo anni  tempore  suo  pennas  dejieit,  novisque  orna- 
tur, sic  ab  homine  rejicit  ungues,  pilos,  cutem,  et 
quidquid  immunditiae  est,  denuo  crescere  facit. ‘• 
(VI.,  45.)  - 

Quatenus  morborum  processus  ut  singulares  et 
sua  sponte  agentes  considerat  Paracelsus,  orientes 
e semine,  tum  ad  explicitam  totalitatem,  quae  dicitur, 
se  excolentes,  duo  curandi  genera  discernit,  quorum 
alterum  contra  germen  dirigitur,  alterum  contra  mor- 
bum excultum.  Morbo  non  jam  perfecto  ne  sit  in- 
cipienda curatio,  qua  damnosa  interpellatio  oriretur, 
sanationem  non  admittens. “ (V.,  342.)  — 

Sicut  ubique  Paracelsus  naturam  rerum  ex  ipsis 
earumque  internis  conditionibus,  non  cx  alienis  viril)us 
et  qualitatibus  enucleavit,  sic  idem  fecit  in  animi  mor- 
bis. Vesaniae  causam  veteres  posuerunt  in  atra  bile, 
Paracelsus  in  animo  ipso.  A veteribus  adbibitum 
est  medicamen  hellebori,  rationis  a Para  celso;  „Sic 
regula  concisa  est  haec  una,  ut  frangas  mentem  be- 
stialem.  “ — „Repellas  eum  de  mente  bestiali,  excute 
animi  tenebras,  instrue  cuin.“  (IX.,  22.  23.)  — 


VITA. 


Joannes  Gj.istavus  Caroliis  Meihsncr  natus 
sura  Berolini  die  X raens.  Serapterabris  a.  MDCCCXXIV 
patre  optirao  C.  Meihsner,  matre  carissima  Caro- 
lina,  e gente  Pio  essi,  quos  adhuc  vivos  ut  diu 
conservet  Deus  Optimus  Maximus,  precor.  Fidei  cvan- 
gclicae  sum  addictus.  Primis  literarura  elementis  domi 
imbutus,  undecimo  aetatis  anno  Gymnasium  nostrum 
Coloniense  adii,  quod  sex  annis  peractis,  adversa  va- 
letudine tentatus,  reliqui.  Recreatus  quiete  Gymna- 
sium Gryphiswaldense  petii,  ubi  sub  auspiciis  Cei. 
Directoris  Dr.  Glasewald,  viri  maxime  reverendi, 
maturitatis  testimonio  sum  ornatus.  Anno  hujus  sac- 
culi quadragesimo  tertio  Bcrolinum  me  contuli,  ubi 
ab  Rectore  t.  t.  Magnifico  Raumer  inter  civium  uni- 
versitatis Fridcricae  Guilelmae  numerum  receptus,  a 
Decano  spectatissimo  111.  Mueller  albo  gratiosi  me- 

dicoruni  ordinis  inscriptus  sum.  Ex  quo  inde  tem- 
pore hisce  virorum  doctissimorum  lectionibus  nec  non 
exercitationibus  clinicis  me  interfuisse  laetor; 

Cei.  Hotbo  de  aesthetice; 

Clar.  Werder  de  logice; 

111.  Boeckb  de  philologiae  encyclopaedia; 

Beat.  Do  ve  de  physice  experimentali; 

111.  Mitscherlich  de  chemia  experimentali; 

111.  Kunth  de  hotanice; 

111.  Lichtenstein  de  zoologia; 

111.  W e i s s de  mineralogia ; 

111.  Hecker  de  medicinae  encyclopaedia;  pathologia 
generali;  historia  medicinae; 

111.  Mu  e 11  er  de  anatomia  corporis  humani;  anato- 
mia  organorum  sensuum;  anatomia  compa- 
rata et  pathologica;  de  physiologia  corporis 
humani; 

111.  Schlemm,  qui  una  cum  111.  Mueller  dux  mihi 
fuit  in  cadaveribus  rite  secandis,  de  osteolo- 
gia;  syndesmologia;  splanchnologia; 

Exper.  Dann  de  pathologia  et  therapia  speciali; 

111.  Schoenlein  de  iisdem  doctrinis; 

111.  Mits'cherlich  de  materia  medica; 

111.  Casper  de  medicina  forensi; 

Cei.  Troschel  de  arte  fascias  imponendi; 

111.  Juengken  de  chirurgia; 

111,  Busch  de  arte  obstetricia. 


.3 


34 


Exercilalionibus  clinicis  medicis,  chirurgicis  cl 
obstetriciis  interfui  III.  Wolff,  Romberg,  .lueng- 
ken,  Busch. 

Quibus  omnibus  viris,  praeceptoribus  optime  de 
me  meritis  summas,  cpias  habeo,  gratias  ago. 

Jam  vero  tentaminibus,  tam  philosophico  quam 
medico,  nec  non  examine  rigoroso  coram  gratioso  me- 
dicorum ordine  rite  peractis,  spero  fore,  ut,  disserta- 
tione thesibusque  defensis,  summi  in  Medicina  et  Chi- 
rurgia honores  in  me  conferantur. 


VllEliBSi 


1.  Tuberculosis  idem  est  morbus  ac  scrofulosis. 

2.  Cerfum  graviditatis  signum  non  exstat. 

3.  Melius  est  nil  facere,  quam  sine  diagnosi  quid- 
quam agere. 

4.  Medicus  naturae  minister,  non  magister  est,  et  cum 
natura,  optima  morborum  medicatrice,  operari  et 
agere  debet. 

